rejauldu/bengali-wikipedia huggingface dataset:
সংখ্যা তত্ত্বে, ফরচুনেট সংখ্যাকে রিও ফরচুনের নামানুসারে নামকরণ করা হয়েছে। ফরচুনেট সংখ্যা  হলো ক্ষুদ্রতম পূর্ণসংখ্যা m > 1 এবং একটি ধনাত্মক পূর্ণসংখ্যা n এর জন্য, pn# + m হল একটি মৌলিক সংখ্যা, যেখানে প্রাইমোরিয়াল pn# হলো প্রথম থেকে n টি মৌলিক সংখ্যার গুণফল।  উদাহরণস্বরূপ, সপ্তম ফরচুনেট সংখ্যাটি বের করতে, প্রথমে প্রথম সাতটি মৌলিক সংখ্যার (২, ৩, ৫, ৭, ১১, ১৩ এবং ১৭) গুণফল গণনা করতে হবে, যা ৫১০৫১০। এর সাথে 2 যোগ করলে আরেকটি জোড় সংখ্যা পাওয়া যাবে, আর 3 যোগ করলে 3 এর আরও একটি গুণিতক পাওয়া যাবে। একইভাবে ১৮ পর্যন্ত পূর্ণসংখ্যা বাদ দেওয়া যাবে। তবে,১৯ যোগ করলে ৫১০৫২৯ পাওয়া যাবে, যা মৌলিক সংখ্যা। অতএব, ১৯ একটি ফরচুনেট সংখ্যা। pn# এর জন্য ফরচুনেট সংখ্যাটি সর্বদা pn   এর কারণ হলো pn#, এবং এইভাবে pn# + m,  pn এর চেয়ে বড় নয় এমন m এর মৌলিক গুণনীয়ক দ্বারা বিভাজ্য। যদি একটি যৌগিক ফরচুনেট সংখ্যা বিদ্যমান থাকে, তাহলে এটি অবশ্যই pn+1 2 এর চেয়ে বড় বা সমান  হবে।[ তথ্যসূত্র প্রয়োজন ]  প্রথম কতক প্রাইমোরিয়ালের জন্য ফরচুনেট সংখ্যাগুলি হলো:   3, 5, 7, 13, 23, 17, 19, 23, 37, 61, 67, 61, 71, 47, 107, 59, 61, 109, ইত্যাদি     ফরচুনেট সংখ্যাগুলি সংখ্যাসূচক ক্রমে সাজানো হয়েছে এবং ডুপ্লিকেটগুলি সরানো হয়েছে:   3, 5, 7, 13, 17, 19, 23, 37, 47, 59, 61, 67, 71, 79, 89, 101, 103, 107, 109, 127, 151, 157, 619, 1619, 1719, ... .  ফরচুন অনুমান করেছিল যে কোনও ফরচুনেট সংখ্যা যৌগিক নয় ( ফরচুনের অনুমান )।  একটি ফরচুনেট মৌলিক সংখ্যা হল একটি ফরচুনেট সংখ্যা যা একটি মৌলিক সংখ্যাও। , সকল ফরচুনেট সংখ্যাগুলি মৌলিক সংখ্যা, যা n=3000 পর্যন্ত যাচাইকৃত।  তথ্যসূত্র   Chris Caldwell, "The Prime Glossary: Fortunate number" at the Prime Pages.    বিষয়শ্রেণী:পূর্ণ সংখ্যার ধারা বিষয়শ্রেণী:মৌলিক সংখ্যা
বারমাস্যা হল মধ্যযুগীয় বাংলা সাহিত্যের মঙ্গলকাব্য ধারার কেন্দ্রীয় নারী চরিত্রের বছরের বারোমাসের জীবনচর্যার সুখদুঃখের আত্মবিবরণী। এই বিশেষ সংগীতে নারীর বাস্তব মনস্তত্ত্বের প্রতিফলনের সঙ্গে যুক্ত হয়েছে সমসাময়িক সমাজচিত্র।  বিবরণ  মধ্যযুগের বাংলা সাহিত্যের মঙ্গলকাব্যের রচয়িতাগণ কাব্যের অপরিহার্য অঙ্গ হিসাবে বারোমাস্যায় নায়িকাদের জবানীতে তাদের বারো মাসের জীবনযাত্রার পুঙ্খানুপুঙ্খ বর্ণনা তুলে ধরেছেন। তবে, এর বিষয়বস্তুতে নারীর দুঃখের বর্ণনাই সুখের চেয়ে তুলনামূলকভাবে অনেক বেশি।  এগুলির মধ্যে সবচেয়ে উল্লেখযোগ্য হল কবিকঙ্কণ মুকুন্দরাম চক্রবর্তীর চণ্ডীমঙ্গল কাব্যের প্রধানা চরিত্র ফুল্লরার বারোমাস্যা। দেবী চণ্ডীকে ফুল্লরা বৈশাখ থেকে চৈত্র পর্যন্ত বারোমাসের তার যে কাহিনি বর্ণনা করেছে, সেখানে নিম্নবিত্ত সমাজজীবনের প্রাত্যহিক বাস্তবচিত্র ধরা পড়েছে। মঙ্গলকাব্য ছাড়াও বাংলায় অনূদিত মহাকাব্য ও বৈষ্ণব পদাবলিতে বারোমাস্যার অনুষঙ্গ   রয়েছে। যেমন: কৃত্তিবাসী রামায়ণে, রামচন্দ্র বনবাসে যাওয়ার পর পুত্রবিহনে বেদনাতুর মাতা কৌশল্যার বারোমাসের দিনযাপনের পরিচয় পাওয়া যায় 'কৌশল্যার বারোমাস্যা'য়। আবার বৈষ্ণব পদাবলিতে, কৃষ্ণ বৃন্দাবন ছেড়ে মথুরায় চলে যাওয়ার পর বিরহিণী রাধার দুঃখের বারোমাস্যা পরিবেশিত হয়েছে। বাংলা ছাড়াও অন্যান্য ভারতীয় ভাষার প্রাচীন সাহিত্যে বারোমেস্যার সন্ধান পাওয়া যায়। তথ্যসূত্র    বহিঃসংযোগ  বিষয়শ্রেণী:বাংলা সাহিত্য বিষয়শ্রেণী:সঙ্গীত
রিতেশ শাহ একজন ভারতীয় চিত্রনাট্যকার, যিনি মূলত হিন্দি চলচ্চিত্রে কাজ করে থাকেন। তিনি কহানি (২০১২), পিংক (২০১৬), এয়ারলিফট (২০১৭), রেইড (২০১৮) ও সর্দার উধম (২০২১) চলচ্চিত্র চিত্রনাট্য ও সংলাপ লিখেছেন। তিনি পিংক চলচ্চিত্রের জন্য শ্রেষ্ঠ সংলাপ বিভাগে ফিল্মফেয়ার পুরস্কার, স্ক্রিন পুরস্কার ও জি সিনে পুরস্কার এবং শ্রেষ্ঠ চিত্রনাট্য ও শ্রেষ্ঠ সংলাপ বিভাগে আইফা পুরস্কার অর্জন করেন। এছাড়া তিনি সর্দার উধম চলচ্চিত্রের জন্য শ্রেষ্ঠ চিত্রনাট্য বিভাগে ফিল্মফেয়ার পুরস্কার অর্জন করেন।  প্রারম্ভিক জীবন রিতেশ শাহ ১৯৭৬ সালের ১৯শে এপ্রিল জম্মু ও কাশ্মীর রাজ্যের অনন্তনাগে জন্মগ্রহণ করেন। তিনি হিন্দু কলেজ থেকে ১৯৯৩ থেকে ১৯৯৬ সালে ইংরেজি সাহিত্যে স্নাতক সম্পন্ন করেন এবং জামিয়া মিলিয়া ইসলামিয়া থেকে গণযোগাযোগে স্নাতকোত্তর সম্পন্ন করেন। তিনি নতুন দিল্লির অ্যাক্ট ওয়ান আর্ট গ্রুপের সাথে নাট্যকার হিসেবে কর্মজীবন শুরু করেন। তিনি ১৯৯৯ সালে টেলিভিশনে কাজ শুরু করেন। তার উল্লেখযোগ্য টেলিভিশন কর্মসমূহ হল জোশ, কাশ্মীর, কৃষ্ণ অর্জন এবং কগার।  পুরস্কার ও মনোনয়ন  প্রদানের তারিখ বিভাগ মনোনীত কর্ম ফলাফল সূত্র ফিল্মফেয়ার পুরস্কার ২৬ জানুয়ারি ২০১৪ শ্রেষ্ঠ কাহিনি বি.এ. পাস   শ্রেষ্ঠ চিত্রনাট্য ডি-ডে  ১৪ জানুয়ারি ২০১৭ শ্রেষ্ঠ সংলাপ পিংক   ৩০ আগস্ট ২০২২ শ্রেষ্ঠ চিত্রনাট্য সর্দার উধম   শ্রেষ্ঠ সংলাপ  আন্তর্জাতিক ভারতীয় চলচ্চিত্র অ্যাকাডেমি পুরস্কার ১৫ জুলাই ২০১৭ শ্রেষ্ঠ চিত্রনাট্য পিংক   শ্রেষ্ঠ সংলাপ  শ্রেষ্ঠ কাহিনি  জি সিনে পুরস্কার ১১ মার্চ ২০১৭ শ্রেষ্ঠ সংলাপ পিংক   শ্রেষ্ঠ কাহিনি  স্ক্রিন পুরস্কার ২০১৭ শ্রেষ্ঠ সংলাপ পিংক   স্টারডাস্ট পুরস্কার ১৯ ডিসেম্বর ২০১৬ শ্রেষ্ঠ চিত্রনাট্য পিংক    তথ্যসূত্র  বহিঃসংযোগ    বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় চিত্রনাট্যকার বিষয়শ্রেণী:জামিয়া মিলিয়া ইসলামিয়ার প্রাক্তন শিক্ষার্থী বিষয়শ্রেণী:দিল্লির চিত্রনাট্যকার বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:হিন্দি চিত্রনাট্যকার বিষয়শ্রেণী:হিন্দু কলেজ, দিল্লির প্রাক্তন শিক্ষার্থী বিষয়শ্রেণী:শ্রেষ্ঠ চিত্রনাট্য বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ সংলাপ বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ চিত্রনাট্য বিভাগে আইফা পুরস্কার বিজয়ী বিষয়শ্রেণী:শ্রেষ্ঠ সংলাপ বিভাগে আইফা পুরস্কার বিজয়ী বিষয়শ্রেণী:শ্রেষ্ঠ সংলাপ বিভাগে জি সিনে পুরস্কার বিজয়ী বিষয়শ্রেণী:শ্রেষ্ঠ সংলাপ বিভাগে স্ক্রিন পুরস্কার বিজয়ী বিষয়শ্রেণী:অনন্তনাগের ব্যক্তি
right|thumb|236px|চিত্রে CD সরলরেখার ওপর অঙ্কিত লম্ব AB লম্ব গণিতের একটি পরিভাষা। এটি গণিতের বিভিন্ন শাখা যেমন: প্রাথমিক জ্যামিতি, ত্রিকোণমিতিতে ব্যবহৃত হয়।  সংজ্ঞা ও পরিচিতি একটি সরলরেখা, অপর একটি সরলরেখার ওপর দণ্ডায়মান হলে তাদের উৎপন্ন সন্নিহিত কোণের মান ৯০° হলে প্রথমোক্ত রেখাকে দ্বিতীয় রেখাটির ওপর লম্ব বলা হয়। উপরের চিত্রে AB সরলরেখাটি CD সরলরেখার ওপর লম্ব। একে প্রকাশ করা হয় দিয়ে। চিত্রে,<ABC=90° এবং <ABD=90°  তথ্যসূত্র  বহিঃসংযোগ    Definition: perpendicular with interactive animation.  How to draw a perpendicular bisector of a line with compass and straight edge (animated demonstration).  How to draw a perpendicular at the endpoint of a ray with compass and straight edge (animated demonstration).  বিষয়শ্রেণী:প্রাথমিক জ্যামিতি
সিদ্দিকা খানম একজন বাংলাদেশী সরকারী কর্মকর্তা যিনি বাংলাদেশ সরকারি কর্ম কমিশনের সচিব হিসেবে দায়িত্ব পালন করছেন।  জন্ম ও শিক্ষা সিদ্দিকা খানম বরিশালের উজিরপুর উপজেলায় জন্মগ্রহণ করেন। তার পিতা ফজলুর রহমান এবং মাতা বেগম গুল ছাহেরা খাতুন। তিনি ঢাকা বিশ্ববিদ্যালয়ের উদ্ভিদবিদ্যা বিভাগ থেকে ১৯৮০ সালে স্নাতক ও ১৯৮১ সালে স্নাতকোত্তর ডিগ্রি লাভ করেন।  কর্মজীবন সিদ্দিকা খানম ১৯৮৬ সালে বাংলাদেশ সিভিল সার্ভিস (বিসিএস) পরীক্ষায় উত্তীর্ণ হয়ে প্রশাসন ক্যাডারে সরকারি চাকুরীতে যোগ দেন। তার প্রথম কর্মস্থল ছিল নারায়ণগঞ্জের জেলা প্রশাসকের কার্যালয়। সেখানে তিনি সহকারী কমিশনার ছিলেন। কর্মজীবনে তিনি পার্বত্য চট্টগ্রাম বিষয়ক মন্ত্রণালয় ও পল্লী উন্নয়ন ও সমবায় বিভাগের অতিরিক্ত সচিব হিসেবে দায়িত্ব পালন করেন।  এছাড়াও পরিকল্পনা মন্ত্রণালয়, এন.জি.ও বিষয়ক ব্যুরো, অর্থনৈতিক সর্ম্পক বিভাগ (ইআরডি), বাস্তবায়ন পরিবীক্ষণ ও মূল্যায়ন বিভাগ (আইএমইডি), সমাজকল্যাণ মন্ত্রণালয় ও শিক্ষা মন্ত্রণালয়ে বিভিন্ন পদে কাজ করেন। ২০১৮ সালের ৩০ অক্টোবর তিনি ভারপ্রাপ্ত সচিব হিসেবে বাংলাদেশ সরকারি কর্ম কমিশনে যোগদান করেন।  ব্যক্তিগত জীবন সিদ্দিকা খানমের স্বামীর নাম আমিনুল ইসলাম। তাদের এক পুত্র ও এক কন্যা রয়েছে। ব্যক্তিগত জীবনে তিনি লেখালেখিও করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:উজিরপুর উপজেলার ব্যক্তি বিষয়শ্রেণী:বরিশাল জেলার সরকারি চাকরিজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ সরকারি কর্ম কমিশন
সামা চাকেবা একটি হিন্দু উৎসব যার উতপত্তিস্থল ভারতীয় উপমহাদেশের মিথিলা  অঞ্চল।    এটি একটি ঐক্যের উৎসব। এটি নভেম্বরে পালিত হয়। যখন পরিযায়ী পাখিরা শীতের সময় তাদের হিমালয়ের বাসভূমি ছেড়ে ভারতের সমভূমির দিকে যাত্রা শুরু করে তখন এই উৎসবের সূচনা হয়। হিন্দুস্তান টাইমসের মতে এই উৎসব,  লোক নাট্য এবং গানে সজ্জিত। এই উৎসব ভাই ও বোনের প্রেমকে সম্মান করে উদযাপিত হয়। পুরাণে বর্ণিত একটি কিংবদন্তির উপর ভিত্তি করে এই উৎসবের সূচনা।   পৌরাণিক তাৎপর্য  এই উৎসবের উৎস হল কৃষ্ণের কন্যা সামা ও তার ভাই চকেবার গল্প। সামার বিরুদ্ধে মিথ্যা অভিযোগ করা হয়েছিল। তাই শাস্তিস্বরূপ তার বাবা তাকে পাখিতে পরিণত করে। কিন্তু তার ভাই চকেবার ভালবাসা এবং আত্মত্যাগের জন্য সে শেষ পর্যন্ত মানুষের রূপ ফিরে পায়।    উদযাপন  ছট পূজার রাত থেকেই শুরু হয় এই উৎসব। এটি কার্তিক মাসের ৭ম দিনে পালিত হয়। অল্পবয়সী, বেশিরভাগ অবিবাহিত মেয়েরা রাতে নদীর ঘাটের কাছে একটি ঝুড়ি নিয়ে সমবেত হয় যার মধ্যে ছোট ছোট মূর্তি থাকে যারা আসলে সামা এবং চকেবার প্রতিমূর্তি। তাদের ঝুড়িতে মোমবাতি, কাজল, মাটির তৈরি দৈনন্দিন ব্যবহার্য যন্ত্রপাতি ইত্যাদিও থাকে।   তারা ঐতিহ্যবাহী গান গায় ও কিছু আনুসঙ্গিক আচার পালন করে, যেমন নিজ হাতে চোখের কাজল তৈরি করা, ঝুড়ি বিনিময় করা ইত্যাদি। কার্তিক পূর্ণিমা পর্যন্ত এই উৎসব চলে। কার্তিক পূর্ণিমার শুভ উপলক্ষ্যে মেয়েরা নদীতে স্নান করে এবং সামা ও চকেবার প্রতিমা নদীতে বিসর্জন দিয়ে উৎসবের সমাপ্তি ঘোষণা করে। Bishnu K Jha, (22 November 2012). "Mithila's submerged in Sama-Chakeva celebrations". Hindustan Times. Retrieved 8 November 2017. Sunita Pant Bansal (2005). Encyclopaedia of India, pp. 71-72. Smriti Books,    তথ্যসূত্র   বিষয়শ্রেণী:মিথিলা বিষয়শ্রেণী:নেপালের উৎসব
২০১৬ দক্ষিণ এশীয় গেমসে ফুটবল প্রতিযোগিতা অনুষ্ঠিত হয়। এতে পুরুষ ও মহিলা উভয়ের জন্য একই ইভেন্টে ৫ ফেব্রুয়ারি থেকে ১৬ ফেব্রুয়ার পর্যন্ত শিলং ও গুয়াহাটিতে অনুষ্ঠিত হয়।  পদক অর্জনকারী       পদক তালিকা ১১১০২২১১০২৩০০২২ সর্বমোট  ২  ২  ২  ৬  Source : South Asian Games 2016   তথ্যসূত্র    বহিঃসংযোগ   বিষয়শ্রেণী:২০১৬ দক্ষিণ এশীয় গেমস বিষয়শ্রেণী:২০১৬ দক্ষিণ এশীয় গেমসের ইভেন্টসমূহ
২০২২ শীতকালীন অলিম্পিক, যা অফিসিয়ালিভাবে ২৪তম শীতকালীন অলিম্পিক গেমস এবং সাধারণভাবে বেইজিং ২০২২ নামে পরিচিত, একটি আন্তর্জাতিক বহু ক্রীড়া প্রতিযোগিতা। প্রতিযোগিতাটি ৪ - ২০ ফেব্রুয়ারি ২০২২ সালে চীনের বেইজিংয়ে অনুষ্ঠিত হবে। এটি পিয়ংচ্যাঙ ২০১৮ ও টোকিও ২০২০ এর পরে এশিয়ায় পরপর অনুষ্ঠিত তৃতীয় অলিম্পিক গেমস। ২০০৮ গ্রীষ্মকালীন অলিম্পিক এ শহরেই অনুষ্ঠিত হয়, তাই বেইজিং একমাত্র শহর যে গ্রীষ্মকালীন ও শীতকালীন অলিম্পিক গেমস উভয়ের স্বাগতিক হতে পেরেছে। একইসাথে বেইজিং শীতকালীন অলিম্পিকের স্বাগতিক শহরগুলোর মধ্যে বৃহত্তম শহর, পূর্ববর্তী ২০১০ শীতকালীন অলিম্পিকের স্বাগতিক কানাডার ভ্যানকুভার চেয়েও।  ২০২২ শীতকালীন গেমস চীনে আয়োজিত প্রথম শীতকালীন অলিম্পিক গেমস এবং ১৯৮৪ সালের পর সমাজতান্ত্রিক রাষ্ট্রে অনুষ্ঠিত প্রথম গেমস। এর বাজেট নির্ধারণ করা হয়েছে ৩.৯ বিলিয়ন ডলার, যা ২০০৮ গ্রীষ্মকালীন অলিম্পিকের বাজেট ৪৩ বিলিয়ন ডলারের ১০ ভাগের ১ ভাগেরও কম।  নিলাম   মাঠ   বেইজিং ক্লাস্টার  অলিম্পিক গ্রীন মাঠসমূহ  বেজিং জাতীয় অ্যাকুয়াটিকস সেন্টার – কার্লিং বর্তমান/সংস্কার করা হয়েছে  বেজিং জাতীয় ইনডোর স্টেডিয়াম – আইস হকি বিদ্যমান  বেইজিং জাতীয় স্টেডিয়াম – উদ্বোধনী এবং সমাপনী অনুষ্ঠান বিদ্যমান  বেজিং অলিম্পিক গ্রাম  জাতীয় স্পিড স্কেটিং ওভাল – স্পিড স্কেটিং ১২,০০০ নবনির্মিত  চীন জাতীয় কনভেনশন সেন্টার – এমপিসি/আইবিসি বিদ্যমান  অন্যান্য মাঠ  ক্যাপিটাল ইনডোর স্টেডিয়াম – ফিগার স্কেটিং, শর্ট ট্র্যাক স্পিড স্কেটিং  বিদ্যমান  উকেসং স্পোর্টস সেন্টার – আইস হকি বিদ্যমান  ক্রীড়াসমূহ ২০২২ শীতকালীন অলিম্পিকের জন্য ১৫ ক্রীড়া নির্ধারিত হয়েছে।  অংশগ্রহণকারী দেশ অংশগ্রহণকারী জাতীয় অলিম্পিক কমিটিসমূহ    (আয়োজক)  পঞ্জিকা  পদক তালিকা  আরও দেখুন   ২০২০ গ্রীষ্মকালীন অলিম্পিক  ২০২২ শীতকালীন প্যারালিম্পিক  ২০২৪ গ্রীষ্মকালীন অলিম্পিক  তথ্যসূত্র  বহিঃসংযোগ   বিষয়শ্রেণী:২০২২ শীতকালীন অলিম্পিক বিষয়শ্রেণী:২০২২-এ বহু-ক্রীড়া প্রতিযোগিতা বিষয়শ্রেণী:শীতকালীন অলিম্পিক গেমস বিষয়শ্রেণী:২০২২-এ চীন বিষয়শ্রেণী:স্বাগতিক চীনে আন্তর্জাতিক ক্রীড়া প্রতিযোগিতা বিষয়শ্রেণী:বছর অনুযায়ী শীতকালীন অলিম্পিক
হাড়িভাঙ্গা আম বাংলাদেশের একটি বিখ্যাত ও সুস্বাদু আম। বিশ্ববিখ্যাত এ হাড়িভাঙ্গা আমের উৎপত্তি রংপুর জেলার মিঠাপুকুর উপজেলার খোড়াগাছ ইউনিয়ন থেকে।   নামকরণের ইতিহাস  আমটির ‘ইতিহাসের’ গোড়াপত্তন করেছিলেন নফল উদ্দিন পাইকার নামের এক বৃক্ষবিলাসী মানুষ। শুরুতে এর নাম ছিল মালদিয়া। আমগাছটির নিচে তিনি মাটির হাঁড়ি দিয়ে ফিল্টার বানিয়ে পানি দিতেন। একদিন রাতে কে বা কারা ওই মাটির হাঁড়িটি ভেঙে ফেলে। ওই গাছে বিপুল পরিমাণ আম ধরে। সেগুলো ছিল খুবই সুস্বাদু। সেগুলো বিক্রির জন্য বাজারে নিয়ে গেলে লোকজন ওই আম সম্পর্কে জানতে চায়। তখন চাষি নফল উদ্দিন মানুষকে বলেন, ‘যে গাছের নিচের হাড়িটা মানুষ ভাঙছিল সেই গাছেরই আম এগুলা।’ তখন থেকেই ওই গাছটির আম ‘হাড়িভাঙ্গা আম’ নামে পরিচিতি পায়।  বর্তমানে রংপুরের হাঁড়িভাঙা আমের মাতৃ গাছটির বয়স ৬৩ বছর।   বিবরণ  বিশ্বখ্যাত, স্বাদে গন্ধে অতুলনীয় বাংলাদেশের আশ বিহীন হাড়িভাঙ্গা আম। গাছ লক্ষণীয় ও আকর্ষণীয়। ডগা পূষ্ট ও বলিষ্ঠ। ডালে জোড়কলম লাগালে গাছ অতি দ্রুত বৃদ্ধি পায়। চারা রোপনের পরবর্তী বছরেই মুকুল আসে। হাড়িভাঙ্গা আম গাছের অন্যতম বৈশিষ্ট্য হলো গাছের ডালপালা উর্ধ্বমূখী বা আকাশচুম্বী হওয়ার চেয়ে পাশে বেশি বিস্তৃত হয়। উচ্চতা কম হওয়ায় ঝড়-বাতাসে গাছ উপড়ে পড়েনা এবং আম কম ঝরে।   গঠন  আমের উপরিভাগ বেশি মোটা ও চওড়া, নিচের অংশ চিকন। দেখতে সুঠাম ও মাংসালো, শ্বাস গোলাকার ও একটু লম্বা। শ্বাস অনেক ছোট, আঁশ নেই। আকারের তুলনায় ওজনে বেশি, গড়ে ৩টি আমে ১ কেজি হয়। কোন ক্ষেত্রে একটি আম ৫০০/৭০০ গ্রাম হয়ে থাকে। চামড়া কুচকে যায় তবুও পঁচে না। ছোট থেকে পাকা পর্যন্ত একেক স্তরে একেক স্বাদ পাওয়া যায়।   ঔষধি ও পুষ্টিগুন  রাতকানা ও অন্ধত্ব প্রতিরোধে মহৌষধ। কচি পাতার রস দাঁতের ব্যথা উপশমকারী। আমের শুকনো মুকুল পাতলা পায়খানা, পুরনো অমাশয় এবং প্রস্রাবের জ্বালা-যন্ত্রণা উপশম করে।   ব্যবহার  ফল হিসেবে খাওয়ার পাশাপাশি আম থেকে চাটনি, আচার, আমসত্ত্ব, মোরব্বা, জ্যাম, জেলি ও জুস তৈরি হয়। প্রচুর ভিটামিন ‘এ’ বা ক্যারোটিন, ভিটামিন ‘সি’, খনিজ পদার্থ ও ক্যালোরি রয়েছে।   গ্যালারি    আরও দেখুন    ফজলি আম  হিমসাগর  ল্যাংড়া   তথ্যসূত্র     বহিঃসংযোগ   রংপুরের বিখ্যাত হাড়িভাঙ্গা আম  - বাংলাদেশ জাতীয় তথ্য বাতায়ন  বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:বাংলাদেশের উদ্ভিদ বিষয়শ্রেণী:বাংলার উদ্ভিদ বিষয়শ্রেণী:আম
রফিকুল ইসলাম মন্ডল অল ইন্ডিয়া তৃণমূল কংগ্রেসের একজন ভারতীয় রাজনীতিবিদ সদস্য। তিনি একজন বিধায়ক, ভারতের কমিউনিস্ট পার্টি (মার্ক্সবাদী) প্রার্থী হিসেবে ২০১৬ সালের পশ্চিমবঙ্গ বিধানসভা নির্বাচনে বসিরহাট উত্তর কেন্দ্র থেকে নির্বাচিত হন। ২০২১ সালের বিধানসভা নির্বাচনে তিনি সর্বভারতীয় তৃণমূল কংগ্রেস প্রার্থী হিসাবে একই আসন থেকে পুনরায় নির্বাচিত হন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
ভারতীয় বিজ্ঞান শিক্ষা ও গবেষণা সংস্থা, কলকাতা (; IISER-K) হল ভারতের একটি স্বশাসিত বিজ্ঞান শিক্ষা ও গবেষণা প্রতিষ্ঠান। ২০০৬ সালে ভারত সরকারের মানবসম্পদ উন্নয়ন মন্ত্রক এই বিশ্ববিদ্যালয়টি স্থাপন করে। এই প্রতিষ্ঠানটি নদিয়া জেলার মোহনপুরে অবস্থিত। বর্তমানে হরিণঘাটার স্থায়ী ক্যাম্পাসেই এই প্রতিষ্ঠানের কাজকর্ম চলছে। thumb|250px|প্রাক্তন প্রধানমন্ত্রী ড. মনমোহন সিং ভারতীয় বিজ্ঞান শিক্ষা ও গবেষণা সংস্থা, কলকাতা-এর ভিত্তিপ্রস্তর স্থাপন করছেন    আরও দেখুন  ভারতীয় বিজ্ঞান শিক্ষা ও গবেষণা সংস্থান (পুণে) ভারতীয় বিজ্ঞান শিক্ষা ও গবেষণা সংস্থান (ভোপাল) ভারতীয় বিজ্ঞান শিক্ষা ও গবেষণা সংস্থান (মোহালি) ভারতীয় বিজ্ঞান শিক্ষা ও গবেষণা সংস্থান (তিরুপতি) ভারতীয় বিজ্ঞান শিক্ষা ও গবেষণা সংস্থান (তিরুভন্তপুরম) ভারতীয় বিজ্ঞান শিক্ষা ও গবেষণা সংস্থান (ব্রহ্মপুর) ভারতীয় বিজ্ঞান শিক্ষা ও গবেষণা সংস্থান   পাদটীকা   বিষয়শ্রেণী:ভারতের গবেষণা প্রতিষ্ঠান বিষয়শ্রেণী:পশ্চিমবঙ্গের বিশ্ববিদ্যালয় বিষয়শ্রেণী:২০০৬-এ পশ্চিমবঙ্গে প্রতিষ্ঠিত বিষয়শ্রেণী:কলকাতার বিশ্ববিদ্যালয় ও কলেজ বিষয়শ্রেণী:কলকাতার গবেষণা প্রতিষ্ঠান বিষয়শ্রেণী:পদার্থবিজ্ঞান গবেষণা প্রতিষ্ঠান বিষয়শ্রেণী:ভারত ভিত্তিক বৈজ্ঞানিক সংগঠন বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতীয় বিজ্ঞান শিক্ষা ও গবেষণা সংস্থান
আন্তর্জাতিক পুনর্গঠন ও উন্নয়ন ব্যাংক (; সংক্ষেপে: আইবিআরডি) দারিদ্র্য দূরীকরণ ও উন্নয়ন সহযোগী হিসেবে বিশ্বের দরিদ্র্য ও উন্নয়নশীল দেশ সমূহকে ঋণ, আর্থিক ও উন্নয়ন বিষয়ে পরামর্শ, আর্থিক ঝুঁকি ব্যবস্থাপনা ইত্যাদি বিষয়ে সহায়তা প্রদান করে থাকে। এটি বিশ্বব্যাংক গ্রুপ রচনাকারী পাঁচটি অঙ্গপ্রতিষ্ঠানের মধ্যে প্রথম।  বিশ্ব ব্যাংক কর্তৃক পরিচালিত এই আর্থিক প্রতিষ্ঠানটি বিশ্বের সবচেয়ে বড় উন্নয়ন ব্যাংক। আইবিআরডি বিশ্বব্যাংক গ্রুপের প্রধান সংস্থা। বিশ্ব ব্যাংক বলতে মূলত আইবিআরডি-কেই বুঝানো হয়। তবে সামগ্রিকভাবে আইবিআরডি এবং আইডিএ (আন্তর্জাতিক উন্নয়ন সংস্থা) এর সমন্বয়ে বিশ্ব ব্যাংক গঠিত।   ইতিহাস  ১৯৪৪ সালের ব্রেটনউডস সম্মেলনের মাধ্যমে আইবিআরডি এর আত্মপ্রকাশ ঘটে। তবে আনুষ্ঠানিকভাবে ১৯৪৬ সালের জুন মাসে এর কার্যক্রম শুরু হয়। এটি জাতিসংঘের বিশেষ সংস্থার মর্যাদা লাভ করে ১৫ নভেম্বর ১৯৪৭ সালে।  আইবিআরডি পরিচালিত হয় বিশ্বব্যাংকের বোর্ড অব গভর্নরসের দ্বারা। আইবিআরডি ১৯৫৯ সাল থেকে ঋণ প্রদানের ক্ষেত্রে ট্রিপল-এ রেটিং পদ্ধতি অবলম্বন করে আসছে। বাংলাদেশ ১৯৭২ সালের ১৭ আগস্ট আইবিআরডি এর সদস্যপদ লাভ করে। আইবিআরডি ১৯৭৮ সাল থেকে প্রতিবছর ‘বিশ্ব উন্নয়ন প্রতিবেদন’ (WDR) প্রকাশ করে থাকে।   আরও দেখুন   বিশ্ব ব্যাংক  বিশ্ব ব্যাংক গোষ্ঠী  আন্তর্জাতিক উন্নয়ন সংস্থা  ইন্টারন্যাশনাল ফাইন্যান্স কর্পোরেশন  বিনিয়োগ বিরোধ নিষ্পত্তিসংক্রান্ত আন্তর্জাতিক সালিশি আদালত   তথ্যসূত্র    বহিঃসংযোগ     বিষয়শ্রেণী:অর্থনৈতিক প্রতিষ্ঠান বিষয়শ্রেণী:বিশ্ব ব্যাংক বিষয়শ্রেণী:বিশ্ব ব্যাংক গোষ্ঠী বিষয়শ্রেণী:আন্তর্জাতিক উন্নয়ন সংস্থা বিষয়শ্রেণী:আন্তর্জাতিক ব্যাংকিং প্রতিষ্ঠান বিষয়শ্রেণী:আন্তর্জাতিক আর্থিক প্রতিষ্ঠান বিষয়শ্রেণী:জাতিসংঘ উন্নয়ন গ্রুপ বিষয়শ্রেণী:১৯৪৪-এ প্রতিষ্ঠিত সংগঠন বিষয়শ্রেণী:১৯৪৪-এ ওয়াশিংটন ডিসিতে প্রতিষ্ঠিত
জেমস উরি (জন্ম ২৫ মার্চ ১৯৪৯, লন্ডন, ইংল্যান্ডে) একজন নিউজিল্যান্ডের নৃবিজ্ঞানী, ইতিহাসবিদ, লেখক এবং নিউজিল্যান্ডের ওয়েলিংটনের ভিক্টোরিয়া ইউনিভার্সিটি অফ ওয়েলিংটনের স্কুল অফ সোশ্যাল অ্যান্ড কালচারাল স্টাডিজের অধ্যাপক। উরিকে রাশিয়ান মেনোনাইটদের ইতিহাসের কর্তৃপক্ষ হিসাবে বিবেচনা করা হয়।   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:লন্ডনের ব্যক্তি বিষয়শ্রেণী:নিউজিল্যান্ডে ইংরেজ অভিবাসনকারী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর নিউজিল্যান্ডীয় ইতিহাসবিদ বিষয়শ্রেণী:২১শ শতাব্দীর নিউজিল্যান্ডীয় ইতিহাসবিদ বিষয়শ্রেণী:ওয়েলিংটন ভিক্টোরিয়া বিশ্ববিদ্যালয়ের শিক্ষক
This is the  meta-template.  It helps other templates detect if they are on a "Template:" page or some "other" type of page.   Usage   This template usually takes two parameters, like this:  {{template other | Template page text | Other pages text }}  If the template is on a "Template:" page, it will return this:  If the template is on any other page, it will return this:  A typical usage case could be to make it so that a template only adds a category when not on a template page. Thus not adding the template itself and other templates that are built with it to the category. Like this:  {{template other | | [[Category:Some maintenance category]] }}  Note that in the example above the "template" parameter was left empty.   Demospace   For testing and demonstration purposes this template can take a parameter named demospace.    If it has the value template it returns the template page text.  It if has the value other or any other value such as the name of some other namespace it returns the other pages text.  If the parameter is empty or undefined, the actual page type determines the result.  Like this:  {{template other  | Template page text  | Other pages text  | demospace = template }}  No matter on what kind of page the code above is used it will return this:  You can make it so your template also understands the demospace parameter. That means you can demonstrate the different appearances of your template in the documentation for your template. Then do like this:  {{template other  | Template page text  | Other pages text  | demospace = {{{demospace|}}} }}   Technical details   This template detects "Template talk:" pages as type other.  This template works like , for more examples and technical details see full documentation there.    See also   বিষয়শ্রেণী:উইকিপিডিয়া মেটাটেমপ্লেট
রশ্মি উর্ধওয়ারেশে (জন্ম রশ্মি রানাডে; আনুমানিক ১৯৫৯) একজন ভারতীয় মোটরগাড়ি প্রকৌশলী। তিনি অটোমোটিভ রিসার্চ অ্যাসোসিয়েশন অফ ইণ্ডিয়ার পরিচালক। ২০২০ সালের মার্চ মাসে তিনি নারী শক্তি পুরস্কার পেয়েছিলেন।   জীবন  রশ্মির জন্ম ১৯৫৯ সালে নাগপুরে। ১৯৭৭ সালে তিনি নাগপুরের বিশ্বেশ্বরায়া ন্যাশনাল ইনস্টিটিউট অফ টেকনোলজি থেকে ইলেকট্রিক্যাল ইঞ্জিনিয়ারিং- এ পড়াশোনা করেন এবং তারপর সিওইপি থেকে অটোমোটিভ ইঞ্জিনিয়ারিং- এ স্নাতকোত্তর ডিগ্রি অর্জন করেন। এই কর্মজীবন নির্বাচন করা তখন ভারতের একজন মহিলার জন্য অস্বাভাবিক এবং চ্যালেঞ্জিং ছিল। ইঞ্জিনিয়ারিং কলেজে মহিলা কম পড়তেন (এবং শৌচাগারের সংখ্যা খুব বেশি ছিল না) এবং মোটরগাড়ির বিষয় সাধারণত পুরুষদের কুক্ষিগত মনে করা হত। বাম|থাম্ব| রাষ্ট্রপতি রামনাথ কোবিন্দ রশ্মি উর্ধওয়ারেশেকে নারী শক্তি পুরস্কার প্রদান করছেন, এবং দেখেছেন তৎকালীন মহিলা মন্ত্রী স্মৃতি ইরানি। তিনি ইলেকট্রনিক ইঞ্জিনিয়ারিংয়ে প্রশিক্ষণ নিয়েছিলেন এবং টেস্টিং মেশিনের হাইড্রোলিক্সের নিয়ন্ত্রণ এবং তারপর নির্গমন নিয়ন্ত্রণে সহায়তা করেছিলেন। তিনি নির্গমন অধ্যয়নকারী প্রথম ভারতীয় পরীক্ষাগারে নির্গমন পরিমাপের পদ্ধতি বিকাশে সহায়তা করেছিলেন। তাঁর দক্ষতার ক্ষেত্রগুলি হল মোটরগাড়ির নিরাপত্তা, নির্গমন এবং পরিবেষ্টিত বায়ুর গুণমান (একিউএম), ই-গতিশীলতা, স্থিতিশীল পরিবহন, যানবাহন নিয়ন্ত্রণ, সমজাতকরণ ইত্যাদি। তিনি সম্পূর্ণ মান ব্যবস্থাপনার একজন বিশেষজ্ঞ এবং এই বিষয়ে একটি বইয়ের সহ-লেখক।  বাল্যকালেই তিনি খেলাধুলোর প্রতি আগ্রহী ছিলেন, সেতার বাজানো শিখেছিলেন এবং তিনি তাঁর রাজ্যের হয়ে ব্রিজে চ্যাম্পিয়ন হয়েছিলেন।  ২০১৪ সালে তাঁকে অটোমোটিভ রিসার্চ অ্যাসোসিয়েশন অফ ইণ্ডিয়ার পরবর্তী পরিচালক হিসেবে নির্বাচিত করা হয়েছিল।  ২০১৯ সালে তাঁর কাজের ভিত্তিতে, ২০২০ সালের মার্চ মাসে  নারী পুরস্কারের মাধ্যমে তাঁর অবদান স্বীকৃত হয়। মোটরগাড়ি গবেষণা ও উন্নয়নে ৩৫ বছরেরও বেশি সময় ধরে তাঁর কাজের স্বীকৃতিস্বরূপ ভারতের রাষ্ট্রপতি রাম নাথ কোবিন্দ তাঁকে নারী শক্তি পুরস্কার প্রদান করেন। সেই সময় তিনি পুনেতে ছিলেন এবং পুরস্কার গ্রহণের জন্য দিল্লিতে রাষ্ট্রপতি ভবন সাংস্কৃতিক কেন্দ্রে ভ্রমণ করেছিলেন। নারীর ক্ষমতায়নের জন্য ব্যতিক্রমীভাবে কাজ করা নারীদের এই পুরস্কার দেওয়া হয়। অনুষ্ঠানের পর রশ্মি এই ক্ষেত্রে প্রধানমন্ত্রী নরেন্দ্র মোদীর কাজের প্রশংসা করেন এবং ভারতে স্বল্পশিক্ষিত মহিলাদের মধ্যে ব্যাপকভাবে অব্যবহৃত সম্ভাবনার কথা উল্লেখ করেন। রশ্মি ২০২০ থেকে ২০২২ সাল পর্যন্ত এসএই ইণ্ডিয়ার সভাপতি ছিলেন।   ব্যক্তিগত জীবন  রশ্মির স্বামী হেমন্ত উর্ধওয়ারেশেও একজন ইঞ্জিনিয়ার।   তথ্যসূত্র   বিষয়শ্রেণী:নারী শক্তি পুরস্কার বিজয়ী বিষয়শ্রেণী:নাগপুরের ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম
লান্জা () ভারতের মহারাষ্ট্র রাজ্যের রত্নগিরি জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬৬ মিটার (৫৪৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে লান্জা শহরের জনসংখ্যা হল ১২,২৭৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে লান্জা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
left|150px|   কাজী নজরুল  ইসলাম (মে ২৫, ১৮৯৯ — আগস্ট ২৯,  ১৯৭৬),  বাঙালি  কবি, সঙ্গীতজ্ঞ, দার্শনিক, যিনি বাংলা কাব্যে অগ্রগামী ভূমিকার জন্য  সর্বাধিক পরিচিত। বাংলা ভাষার অন্যতম সাহিত্যিক, দেশপ্রেমী এবং বাংলাদেশের জাতীয় কবি।  পশ্চিমবঙ্গ  ও বাংলাদেশ  - দুই  বাংলাতেই তাঁর কবিতা  ও গান  সমানভাবে সমাদৃত। তাঁর কবিতায় বিদ্রোহী দৃষ্টিভঙ্গির কারণে তাঁকে  বিদ্রোহী কবি বলা হয়। তার কবিতার মূল বিষয়বস্তু  ছিল মানুষের প্রতি মানুষের অত্যাচার এবং দাসত্বের বিরুদ্ধে সোচ্চার  প্রতিবাদ। বাংলা মননে কাজী নজরুল ইসলামের মর্যাদা ও গুরুত্ব অপরিসীম।  একাধারে কবি, সাহিত্যিক, সংগীতজ্ঞ, সাংবাদিক, রাজনীতিবিদ এবং সৈনিক হিসেবে  অন্যায় ও অবিচারের বিরুদ্ধে নজরুল সর্বদাই ছিলেন সোচ্চার। তাঁর কবিতা ও  গানে এই মনোভাবই প্রতিফলিত হয়েছে। অগ্নিবীণা হাতে তাঁর প্রবেশ, ধূমকেতুর  মতো তাঁর প্রকাশ। যেমন লেখাতে বিদ্রোহী, তেমনই জীবনে - কাজেই "বিদ্রোহী  কবি"।  নজরুল এক দরিদ্র মুসলিম পরিবারে জন্মগ্রহণ করেন। তার  প্রাথমিক শিক্ষা ছিল ধর্মীয়। স্থানীয় এক মসজিদে মুয়াজ্জিন হিসেবে কাজও করেছিলেন। বিভিন্ন থিয়েটার দলের সাথে কাজ করতে যেয়ে তিনি কবিতা, নাটক এবং সাহিত্য সম্বন্ধে জ্ঞান লাভ  করেন। ভারতীয় সেনাবাহিনীতে কিছুদিন কাজ করার পর তিনি  সাংবাদিকতাকে পেশা হিসেবে বেছে নেন। এসময় তিনি কলকাতাতেই থাকতেন। এসময় তিনি ব্রিটিশ রাজের  বিরুদ্ধে প্রত্যক্ষ সংগ্রামে অবতীর্ণ হন। প্রকাশ করেন বিদ্রোহী এবং ভাঙার গানের  মত কবিতা; ধূমকেতুর মত সাময়িকী। জেলে বন্দী হলে পর লিখেন  রাজবন্দীর  জবানবন্দী। এই সব সাহিত্যকর্মে সাম্রাজ্যবাদের  বিরোধিতা ছিল সুস্পষ্ট। ধার্মিক মুসলিম সমাজ এবং অবহেলিত ভারতীয় জনগণের  সাথে তার বিশেষ সম্পর্ক ছিল। তার সাহিত্যকর্মে প্রাধান্য পেয়েছে ভালবাসা,  মুক্তি এবং বিদ্রোহ। ধর্মীয় লিঙ্গভেদের বিরুদ্ধেও তিনি লিখেছেন। ছোট গল্প,  উপন্যাস, নাটক লিখলেও তিনি মূলত কবি হিসেবেই বেশি পরিচিত। বাংলা কাব্য  তিনি এক নতুন ধারার জন্ম দেন। এটি হল ইসলামী সঙ্গীত তথা গজল। নজরুল প্রায় ৩০০০ গান রচনা এবং  সুর করেছেন যেগুলো এখন নজরুল সঙ্গীত  বা "নজরুল গীতি" নামে পরিচিত এবং বিশেষ জনপ্রিয়। মধ্যবয়সে তিনি পিক্‌স ডিজিজে আক্রান্ত হন।  এর ফলে দীর্ঘদিন তাকে সাহিত্যকর্ম থেকে বিচ্ছিন্ন থাকতে হয়। একই সাথে  মানসিক ভারসাম্য হারিয়ে ফেলেন। বাংলাদেশ সরকারের আমন্ত্রণে ১৯৭২ সালে তিনি সপরিবারে ঢাকা আসেন। এসময় তাকে বাংলাদেশের  জাতীয়তা প্রদান করা হয়। এখানেই তিনি মৃত্যুবরণ করেন।